รัฐบาล ยืนยันไม่เอื้อประโยชน์บริษัทต่างชาติในการแก้ไขกฎหมายว่าด้วยภาษีบุหรี่ต่างชาติ ย้ำทุกอย่างคำนึงถึงผลประโยชน์ของชาติ
รัฐบาล ยืนยันไม่เอื้อประโยชน์บริษัทต่างชาติในการแก้ไขกฎหมายว่าด้วยภาษีบุหรี่ต่างชาติ ย้ำทุกอย่างคำนึงถึงผลประโยชน์ของชาตินายดอน ปรมัตถ์วินัย รัฐมนตรีว่าการกระทรวงการต่างประเทศ ชี้แจงข้อกล่าวหากรณี ส.ส. ฝ่ายค้าน อภิปรายระบุว่าตนเองเข้าไปมีส่วนเกี่ยวข้องกับการแก้ไขกฎหมายลดค่าปรับคดียกเว้นภาษีนำเข้าบุหรี่ให้กับบริษัทต่างชาติ โดยยืนยันที่ผ่านมากระทรวงการต่างประเทศไม่ได้แทรกแซงกระบวนการยุติธรรมของไทย และไม่เคยเสนอให้มีการแก้กฎหมายเพื่อลดอัตราค่าปรับตามพระราชบัญญัติศุลกากร ทั้งนี้การแก้ไขกฎหมายเกิดขึ้นก่อนแล้ว รวมถึงไม่มีการเสนอแนะให้อัยการถอนฟ้อง โดยอำนาจการพิจารณายังเป็นของอัยการ ยืนยันข้อมูลที่ฝ่ายค้านนำมากล่าวหาเป็นข้อมูลที่เบามาก ทั้งนี้กระทรวงการต่างประเทศดำเนินงานต่างๆ โดยคำนึงถึงผลประโยชน์ของประเทศเป็นหลักเพื่อไม่ให้เกิดปัญหาตามมาภายหลังด้านพลเอก ประวิตร ชี้แจงกรณีฝ่ายค้านกล่าวหาว่ามีส่วนเกี่ยวข้องกับการจัดหารือดำน้ำและรถถังว่า ทั้งหมดเป็นการดำเนินการตามความต้องการของเหล่าทัพที่พิจารณาควบคุู่กับงบประมาณที่ได้รับการจัดสรรจากรัฐบาล และย้ำว่าการจัดซื้่อเรือดำน้ำใช้ระบบการจัดซื้อแบบรัฐต่อรัฐ หรือจีทูจี กับจีน ซึ่งดำเนินการตามขั้นตอน